Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 182/13/5511	Žilina, 20.2.2015
EEČ : 2-43-756-2015

U Z N E S E N I E

Trestná vec:	obvinená XXXXX  
Prečin:	Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 21.1.2014, spisová značka 3 Pv 182/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 23.04.2012 uzatvorila zmluvu o obchodnom zastúpení s XXXXX, pričom po vzájomnej ústnej dohode jej bol na pracovné účely zverený automobil zn. Škoda Felícia, bielej farby, XXXXX, ktorý si prevzala na ulici Rosinskej č. 8 v Žiline a zároveň prevzala aj veci - matrac Dea Argento 85x195cm - Silver Air, Infralehátko - podložka Sogno Argento New - Infratherm, vankúš Visco C90-090 Argento, masážnu sedačku Vita, súpravu vankúša a prikrívky z dutého vlákna, ktorých majiteľom je XXXXX, pričom naposledy bol s ňou XXXXX v kontakte dňa 17.08.2012 cez SMS správu, kde mu napísala, že je mimo domu a auto nemôže ukázať, od tejto doby nereaguje, nepreberá výzvy na vrátenie vozidla, ako aj odstúpenie od zmluvy, do dnešného dňa nevrátila vozidlo s vecami, čím neoprávnene používa cudzie motorové vozidlo, ktoré jej bolo zverené, čím spôsobila XXXXX škodu nevrátením vozidla vo výške 430,-Eur a škodu na veciach vo vozidle vo výške 332,50 Eur.

Uznesením prokurátora Okresnej prokuratúry Žilina zo dňa 21.1.2014, spisová značka 3 Pv 182/13/5511, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 3Pv 182/13/5511 zo dňa 21.01.2014, právoplatným dňa 31.01.2014, bolo podmienečne zastavené trestné stíhanie proti obvinenej XXXXX pre prečin neoprávneného používania cudzieho motorového vozidla podľa § 217 ods. 1 Tr. zák. so skúšobnou dobou v trvaní 12 mesiacov, ktorá uplynula dňa 31.01.2015.

Vzhľadom ku skutočnosti, že obvinená XXXXX počas skúšobnej doby viedla riadny život, nedopustila sa žiadneho protispoločenského konania a uhradila poškodenému XXXXX škodu v plnej výške tak, ako k tomu bola zaviazaná v uznesení o podmienečnom zastavení trestného stíhania, splnila tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor